Tæpum 12 milljónum króna var úthlutað í 31 styrk til þýðinga á íslensku af Miðstöð íslenskra bókmennta, í seinni úthlutun ársins. Alls bárust 56 umsóknir og sótt var um rúmar 47 milljónir króna. Fjölgun umsókna var jafnt í flokki skáldverka og myndríkra barna- og ungmennabóka.
Heildarfjöldi umsókna um styrki til þýðinga á íslensku á árinu var alls 93, sem er nokkur aukning frá 2017, þegar heildarfjöldinn var samtals 87. Þetta er metfjöldi umsókna um styrki til þýðinga á íslensku til Miðstöðvar íslenskra bókmennta, ef frá er talið árið 2008, en þá bárust 97 umsóknir í þessum flokki á árinu öllu.
Nánar hér
Meðal verka sem hlutu þýðingastyrki í þessari úthlutun eru:
Great Expectations  eftir Charles Dickens í þýðingu Jóns St. Kristjánssonar. Útgefandi: Forlagið
Smásögur heimsins IV – Afríka  eftir Ben Okri, Chimamanda Adichie, Nadine Gordimer, Zoe Wicomb, Yusuf Idris o.fl., ritstj. Jón Karl Helgason, Kristín G. Jónsdóttir og Rúnar Helgi Vignisson. Ýmsir þýðendur. Útgefandi: Bjartur
Emra'a enda noktat el sifr  eftir Nawal El Saadawi í þýðingu Maríu Ránar Guðjónsdóttur. Útgefandi: Angústúra
Qaanaaq  eftir Mo Malö í þýðingu Friðriks Rafnssonar. Útgefandi: Drápa
Lacci  eftir Domenico Starnone í þýðingu Höllu Kjartansdóttur. Útgefandi: Benedikt bókaútgáfa
Fahrenheit 451  eftir Ray Bradbury í þýðingu Þórdísar Bachmann. Útgefandi: Ugla útgáfa
Um hernaðarlistina , höf. óþekktur, ritstj. Jón Egill Eyþórsson og þýðandi Geir Sigurðsson. Útgefandi: Stofnun Vigdísar Finnbogadóttur
Where the World Ends   eftir Geraldine MacCaughrean í þýðingu Sólveigar Sifjar Hreiðarsdóttur. Útgefandi: Kver bókaútgáfa
Never Never 1-3  eftir Colleen Hoover og Tarryn Fisher í þýðingu Heiðu Þórbergsdóttur. Útgefandi: Bókabeitan
Tæpum 12 milljónum króna var úthlutað í 31 styrk til þýðinga á íslensku af Miðstöð íslenskra bókmennta, í seinni úthlutun ársins.
Alls bárust 56 umsóknir og sótt var um rúmar 47 milljónir króna.
Fjölgun umsókna var jafnt í flokki skáldverka og myndríkra barna- og ungmennabóka.
Heildarfjöldi umsókna um styrki til þýðinga á íslensku á árinu var alls 93.
Þetta er metfjöldi umsókna um styrki til þýðinga á íslensku til Miðstöðvar íslenskra bókmennta, ef frá er talið árið 2008, en þá bárust 97 umsóknir í þessum flokki á árinu öllu.